แม่ๆค่ะ คลอดน้องได้10เดือนแล้ว คุมกำเนิดแบบฉีดยาคุม3เดือน ไม่คุมตั้งแต่น้องได้6เดือน แล้ววันนี้มีเลือดสีน้ำตาลออกมา เปื้อนกางเกงใน เลยค่ะ แบบนี้ใช่ประจำเดือนจะมาไหมค่ะหรืออะไร ขอบสำหรับคำตอบนะค่ะ
สวัสดีค่ะ หากหยุดฉีดยาคุมกำเนิดไปตั้งแต่ลูกอายุได้ 6 เดือน และตอนนี้ลูกอายุ 10 เดือน หรือผ่านมา 4 เดือนแล้ว เลือดสีน้ำตาลที่ออกมา ก็อาจจะเป็นประจำเดือนก็ได้ โดยหากหลังจากนี้ 1-2 วัน ได้มีเลือดสีแดงออกมา โดยมานาน 2-7 วัน ก็แสดงว่าเป็นประจำเดือนที่ปกติดีค่ะแต่หากเลือดออกมาเพียงเล็กน้อยและออกมาเพียง 1-2 วันแล้วหายไป ก็อาจเป็นเลือดที่เกิดจากสาเหตุอื่นๆ เช่น เป็นเลือดออกช่วงไข่ตก เป็นเลือดล้างหน้าเด็ก เป็นต้น หรือหากเลือดออกนานเกิน 7 วัน หรือมีปวดท้องน้อยมากร่วมด้วย หรือมีตกขาวที่ผิดปกติ ก็จะเกิดจากสาเหตุอื่นๆ เช่น เกิดการตั้งครรภ์ใหม่แล้วแท้ง มีมดลูกอักเสบ มะเร็งเยื่อบุโพรงมดลูกหนาตัวผิดปกติ มะเร็งปากมดลูก เป็นต้น ดังนั้น หากมีเลือดออกผิดปกติในลักษณะดังกล่าว ก็ควรตรวจหาการตั้งครรภ์ดูด้วย หากตรวจไม่พบ ก็ควรไปพบสูติ-นรีแพทย์เพื่อตรวจหาสาเหตุค่ะแต่หากยังฉีดยาคุมกำเนิดอยู่ เลือดที่ออก ก็น่าจะเกิดจากผลข้างเคียงของยาฉีดคุมกำเนิด ที่มักทำให้เกิดเลือดออกกะปริดกะปรอยได้ค่ะ ไม่ได้อันตรายอะไร